Waldstatt

Pri la komunumo 
 Waldstatt  estas komunumo en Kantono Apencelo Ekstera, Svislando. Ĝi havis 1750 loĝantojn je la 31-a de decembro 2008.

 Geografio 
Waldstatt situas okcidente de la rivero Urnäsch sude de Herisau en la iama distrikto Hinterland. Waldstatt estas la ununura komunumo de la Kantono Apencelo Ekstera, kiu ne limas al alia kantono, do kiu estas komplete ĉirkaŭigita de kantona tereno.

 Najbaraj komunumoj 
La komunumo Waldstatt limas en nordo al la kantonĉefkomunumo Herisau, en oriento al Hundwil, en sudo al Urnäsch, kaj en okcidento al Schwellbrunn.

 Trafiko 
Waldstatt situas ĉe la mallarĝŝpura trajnlinio de la Apencelaj Fervojoj de Herisau al Apencelo. Tra la komunumo pasas la kantona ĉefvojo n-ro 8 de Herisau tra la pasejo Schwägalp al Wattwil kaj komenciĝas la ĉefvojo n-ro 463 al Apencelo.

 Historio 
La unua dokumenta mencio de Waldstatt datiĝas el la jaro 1374 kiel Ober Walstatt.Fonto: Thomas Fuchs: Waldstatt en Historia Leksikono de Svislando (2002-11-05)

Ĝis la jaro 1720 la paroĥo Waldstatt apartenis al la paroĥo de Herisau. Tamen jam unu jaron antaŭ la konstruo de la propra (protestanta) preĝejo en la jaro 1719 Waldstatt estis disigita de Herisau, kies historion la komunumo ĝis tiam dividis. Post la disiĝo la setlejo Waldstatt evoluis kaj fariĝis vilaĝo kun propra kerno.

En la jaro 1792 en Unter-Waldstatt estis malfermita kuracbanejo kaj la komunumo tiel fariĝis en la 19-a jarcento kuracloko. Post la dua mondmilito la kuracturismo malpliiĝis.

La katolika preĝejo estis konstruita en la jaro 1973.

 Notoj kaj referencoj 


 Vidu ankaŭ 
 Waldstatt (stacidomo)

 Eksteraj ligiloj 

 Oficiala retejo de Waldstatt
 Waldstatt en la Historia Leksikono de Svislando

 Bildoj 

Kategorio:Kuraclokoj de Svislando